Osobnosť televíznej obrazovky

Osobnosť televíznej obrazovky, všeobecne známa pod skratkou OTO, bola divácka anketa obľúbenosti slovenských televíznych programov a ich tvorcov, organizovaná každoročne agentúrou Art Production Agency (APA). Jej vyhlasovateľom a hlavným mediálnym partnerom bol od roku 2016 týždenník Plus 7 dní. 

Slávnostný ceremoniál spojený s odovzdávaním cien prebiehal zvyčajne v marci, a to za umelecké výkony či TV relácie odvysielané v predchádzajúcom kalendárnom roku.

Štatút súťaže 
Vzhľadom na svoj mainstreamový formát, v slovenskej populárnej kultúre je niekedy mylne považovaná za odbornú súťaž. Miestne médiá ju tak príležitostne z rozličných dôvodov prirovnávajú k akademickým televíznym cenám Emmy či tým filmovým, Oskarom. Anketa OTO je „“, volená širokou verejnosťou podľa vlastného výberu či uváženia. Ako taká, je teda ekvivalentom tzv. People’s Choice Awards („Hlas ľudu“), ktoré okrem iného poskytujú priestor i hudobným umelcom bez ohľadu na médium (film, televízia, rozhlas, internet).

Hlasovanie 
Hlasovanie prebiehalo v dvoch kolách, každé približne v mesačných cykloch a s týždenným odstupom – prvé kolo v mesiacoch december až január, druhé v januári až februári. Hlasovalo sa pomocou predtlačených anketových lístkov uverejnených v týždenníkoch Plus 7 dní, Báječná žena a Šarm, prípadne v denníku Plus 1 deň, alebo online prostredníctvom elektronických formulárov dostupných na oficiálnych stránkach ankety i jej mediálneho partnera (pluska.sk).

V prvom kole bol výber divákov obmedzený na štyri ich najobľúbenejše osobnosti/relácie, z ktorých vzišlo sedem predbežných mien/titulov postupujúcich do ďalšieho kola. V tom druhom, konečná voľba podliehala už hlasovaniu v prospech len jediného nimi zvoleného mena/programu. Do úzkeho výberu sa tak prebojovali celkom tri nominácie; v prípade rovnakého množstva prijatých hlasov sa ich počet navyšoval nad rámec troch nominantov. Okrem víťazov samotných kategórií sa z radov hlasujúcich žrebuje i výherca o vecné ceny (tou hlavnou býva osobný automobil).

Kategórie 
V priebehu rokov sa rôzne menili hodnotené kategórie aj ich názvy. Z hľadiska počtu sa najmenej cien, presnejšie dvanásť, udelilo v priebehu prvých štyroch rokov ankety (20002003); najviac v roku 2013, kedy ich počet oproti úvodným ročníkom vzrástol o 50% (na osemnásť). Od zahájenia ankety sa obecne udržalo sedem kategórií, z toho päť súťažných (Herec, Herečka, Spevák, Speváčka, Program), jedna špeciálna – známa ako „absolútna“ – i tá čestná za celoživotný prínos TV médiu. 

V rámci špeciálnych cien došlo k bezprecedentnej situácii v roku 2007, kedy zástupcovia časopisu Život udelili až dve ocenenia vrátane zvláštneho.

Posledné aktuálne ceny 
 Moderátori
 Moderátor/ka TV programov • udeľovaná od r. 2014.
 Moderátor/ka spravodajstva • v r. 2001 až 2003 zlúčená s publicistikou.
 Moderátor/ka športu • v r. 2003 až 2011 zlúčená s komentátormi.

 Iní hostitelia
 Osobnosť TV publicistiky • v r. 2001 až 2003 zlúčená so spravodajstvom.
 Redaktor/ka spravodajstva • udeľovaná od r. 2012.
 Komentátor/ka športu • udeľovaná od r. 2001, v r. 2003 až 2011 zlúčená s moderátormi.
 Zabávač/ka • pozastavená v r. 2014 až 2017 (v r. 20012004 udeľovaná ako Moderátor/ka zábavnej relácie, v r. 20122013 ako Moderátor/ka zábavných programov).

 Herci 
 Herec • v r. 2010 a 2011 rozdelená podľa žánrov (dráma/komédia).
 Herečka • v r. 2010 a 2011 rozdelená podľa žánrov (dráma/komédia).

 Iní performeri
 Spevák
 Speváčka
 Skupina • udeľovaná od r. 2013 (od zrušenia ankety Slávik).

 TV relácie
 Program • udeľovaná bez ohľadu na žáner (reality show, sitkom, a.i.).
 Zábavný program • udeľovaná od r. 2005.
 Seriál • udeľovaná od r. 2008, v r. 2009 rozdelená do žánrov (dráma/komédia).

Zaniknuté ceny 
 Moderátori 
 Publicistika a spravodajstvo • udeľovaná v r. 2001 až 2003.
 Moderátor/ka detských (a mládežníckych) relácií • udeľovaná v r. 2001 až 2004.
 Moderátor/ka alebo komentátor/ka športu • udeľovaná v r. 2003 až 2011.

Iní hostitelia
 Hlásateľ/ka • udeľovaná do r. 2002.
 Humorist/k-a • udeľovaná v r. 2006 a 2007.

 Herci 
 Herec/herečka v dramatickom žánri • udeľovaná v r. 2010 a 2011 podľa pohlavia.
 Herec/herečka v komediálnom žánri • udeľovaná v r. 2010 a 2011 podľa pohlavia.
 Herecký TV objav • udeľovaná v r. 20122013.

 TV relácie
 Seriál v dramatickom žánri • udelená v r. 2009.
 Seriál v komediálnom žánri • udelená v r. 2009.

 Iné ceny
 Cena KRAS • špeciálna cena Klubu reklamných agentúr Slovenska udelená v r. 2008 za Program Branding.

 Špeciálne a čestné ceny 
 Absolútny OTO • udeľovaná za najväčší počet prijatých hlasov v rámci jednotlivých ročníkov.
 Sieň slávy • kategória cti, o ktorej rozhoduje tzv. Akadémia osobností kultúrneho a spoločenského diania na Slovensku.
 Cena Plus 7 dní • ocenenie týždenníka za TV počin roka udeľované od r. 2016, nástupca cien EuroTelevízie (20032006) a Života (20072015).

Superlatívy 

S celkovým počtom dvanásť výhier v hlavných kategóriách, Adela Vinczeová je najúspešnejšou účastníčkou v histórii ankety OTO, a to ako najobľúbenejšia Moderátorka zábavných programov, respektíve obecne. S jedenástimi trofejami ju nasleduje Športový komentátor Marcel Merčiak, či Miroslav Žbirka a Patrik Herman so siedmimi; títo čoby najpopulárnejší Spevák alebo Moderátor publicistiky v závislosti na ich súťažných kategóriách. 

Zahŕňajúc i tie špeciálne ceny, Vinczeová naakulumovala sedemnásť prvenstiev vrátane piatich „absolútnych“, kdežto Merčiak ich má dovedna štrnásť – ten navyše drží rekord v počte nepretržitých víťazstiev na kategóriu a je zároveň jediným oceneným, ktorému sa v priebehu jedného ročníka podarilo uspieť prinajmenšom v dvoch kategóriách súbežne, a to špeciálnych (2012) i tých diváckych (20152017) opakovane. Treťou súťažiacou s najväčším počtom cien bez ich rozlišovania je herečka Zdena Studenková, s ôsmimi.

V rámci mnohonásobných nominantov vedú v bilančnom prehľade pre zmenu Žbirka, Merčiak i Herman, ktorí samostatne obdržali celkom šestnásť neprerušených nominácii bez ohľadu na konečný počet ich prípadných výhier. S pätnástimi nomináciami im konkuruje športová moderátorka-komentátorka Lenka Čviriková.

Sledovanosť 
V priebehu prvej dekády od svojho vzniku, televízny prenos slávnostného vyhlásenia výsledkov ankety priťahoval k TV prijímačom v priemere vyše 700.000 divákom na ceremoniál, s najväčším ziskom prevyšujúcim 855.000 ľudí v jej 7. ročníku (2006). Následne organizované ceremónie zaznamenali druhé najväčšie čísla pre show obecne. Jej 9. (2008) a 10. ročník (2009) sledovalo 731.000, respektíve 778.000 divákov, ten pozdejší na oboch okruhoch vtedajšej Slovenskej televízie, t.j. na Jednotke i Trojke zároveň.

V druhom desaťročí, zábavný formát relácie evidoval už povážlivo menší záujem — zhruba polmilióna divákov ročne —, hoci sa stále radil medzi najsledovanejšie TV programy vysielané formou „prime time“. Posledný, 20. ročník (2019) ankety, zaznamenal tiež najväčší prepad v histórii jej sledovanosti; iba 418.000 divákov za uvedené obdobie.

Poznámky

Referencie

Externé odkazy 
 Osobnosť televíznej obrazovky (OTO) – Víťazi a nominanti  (od r. 2000)
 Osobnosť televíznej obrazovky (OTO) – Víťazi a nominanti (od r. 2000 do r. 2009)

 
Slovenské ocenenia
Televízne ocenenia